เรื่องร้องเรียน: ป้ายรอรถเมล์บริเวณตรงข้ามเดอะมอลล์รามคำแหงที่พึ่งสร้างใหม่ ทำไมถึงไปสร้างหลังสะพานลอย มันไม่สามารถมองเห็นรถเมล์ที่กำลังมาได้อย่างเต็มที่ ต้องออกไปยืนริมฟุตบาทเพื่อชะโงกหน้าดูว่ารถเมล์สายไหนกำลังจะมา ซึ่งเสี่ยงต่อการเกิดอุบัติเหตุค่ะ ทำไมถึงไม่สร้างก่อนถึงสะพานลอย ช่วยแก้ไขได้มั้ยคะหรือมีวิธีใดให้คนรอรถเมล์เห็นได้อย่างชัดเจนว่าสายไหนกำลังจะมา
การดำเนินการของเจ้าหน้าที่: สำนักการจราจรและขนส่ง กรุงเทพมหานคร (สจส.) ขอเรียนว่าศาลาที่พักผู้โดยสารฯดังกล่าวสร้างตั้งแต่ก่อนปี2012 ซึ่งมีอยู่ก่อนสะพานลอย และด้านหน้าสะพานลอยจะเป็นทางเข้าซอยรามคำแหง12 โดยทั่วต้องมีระยะห่างจากปากซอยไม่น้อยกว่า60 เมตร เพื่อความปลอดภัย หากต่อไปห้างดังกล่าวปรับปรุงแล้วเสร็จและเปิดพื้นที่อาจสามารถมองเห็นรถเมล์ได้  ขออภัยในความไม่สะดวกครับ
ความเห็นของผู้แจ้ง: ขอติเนื่องจากว่าการแก้ปัญหาไม่ได้ถูกแก้ไข แค่ส่งข้อแก้ตัวมาให้ สะพานลอยใหม่พึ่งสร้างเสร็จเมื่อต้นปี แล้วป้ายรถเมล์ก็สร้างเสร็จตามมา รูปที่ส่งมาให้ดูก็คือรูปเก่าตั้งแต่ปีมะโว้ตอนนี้ห้างทุบไปแล้ว ตอนก่อนจะสร้างไม่ได้ไปสำรวจพื้นที่ พอทำแล้วก็ขอแค่ให้มันแล้วเสร็จไปชาวบ้านจะใช้งานได้มั้ยมองเห็นรถเมล์มั้ยก็ช่างหัวชาวบ้านเพราะเจ้าหน้าที่นั่งหน้าคอมทำงานไม่ได้มาดูว่าหน้างานจริงๆมันเป็นไง การแก้ปัญหาห่วยแตก ถ้าบอกต้องรอห้างสร้างเสร็จแล้วถ้าห้างสร้าง10ปีก็รอไปเนอะ ทำงานสมเป็นข้าราชการไทยเช้าชามเย็นชามขอให้เจริญลงๆ
พื้นที่: แขวงหัวหมาก เขตบางกะปิ กรุงเทพมหานคร